《送仪给事兄子平归东莱》
明代·罗亨信

相逢正喜序天伦，祖席俄看话别频。姜被独怜虚夜榻，雁行谁念隔秋旻。

过庭诗礼传东鲁，报国丹忠拱北辰。归卧衡茅无俗虑，新诗吟遍故园春。

作者简介：（1377—1457）广东东莞人，字用实，号乐素。永乐二年进士。授工科给事中。正统五年以右佥都御史巡抚宣府、大同，擢右副都御史。土木之变时，誓诸将死守宣府，人心始定。也先挟英宗至，不纳。据要冲孤城，外御强敌，内屏京师。景帝即位，进左副都御史，寻致仕归，卒于家。有《觉非集》。